tomron87/hebrew-wikipedia-sentences-corpus huggingface dataset:
המו"ל שלי אמר, "יש להם, בגלל זה אנחנו צריכים לתבוע אותם!" (צוחק) ג'ים מוריסון הודה בזה, וזה היה בעיניי הדבר החשוב ביותר.
הדבר החשוב ביותר, למעשה, הוא לקחת (את הרעיון) למקום אחר.בריאיון לרולינג סטון ב-2014 טען דייוויס כי הושג הסדר מחוץ לבית המשפט עם הדלתות.
הקלידן ריי מנזרק, הודה בריאיון למגזין Musician כי השיר "דומה מאוד לשיר של הקינקס".
Helloween (הֶלווין, שילוב של המילים "גיהנום" ו"ליל כל הקדושים" באנגלית) היא להקת פאוור מטאל גרמנית מפורסמת.
נמנית עם מייסדות זרם הפאוור מטאל.
הדלעת הכתומה של ליל כל הקדושים, אשר חרוט עליה פרצוף, מהווה את סמלה של הלהקה, וחוזרת על עצמה בכל אלבומיה בצורות שונות.
בשנת 1984 חתמה להקת Helloween על עסקה עם חברת התקליטים "נויז רקורדס".
בשנת 1985 הקליטה את תקליטה הראשון, מיני-אלבום שהכיל 5 רצועות שמע.
לאחר הצלחת ה-EP, במהלך אותה שנה יצא אלבומם המלא הראשון Walls of Jericho ("חומות יריחו").
מבחינה מוזיקלית, האלבום מאופיין בסגנון ת'רש/הבי, דהיינו מאוד מהיר וטכני, עם דגש חזק על הכלים ועל סולואים של גיטרה חשמלית.
יחד עם זאת, בניגוד מוחלט ללהקות ת'רש אחרות, אשר הזניחו לחלוטין את השירה, זמר הלהקה, המוזיקאי המוערך קאיי האנסן (אשר היה גם הגיטריסט והמלחין), שר בקול גבוה, מלודי ומלא רגש.
במהלך מסע ההופעות לאחר השקת האלבום התגלו קשיים אצל הגיטריסט והווקאליסט קאי האנסן (Kai Hansen) לנגן ולשיר באותו הזמן על כן החלה הלהקה בחיפושים אחר סולן חדש ללהקה.
הסינגל "ג'ודאס" שהוקלט ב-1986 הוקלט כשקאי עוד תיפקד כנגן וכסולן, אך האלבום הבא "Keeper of the Seven Keys, Part 1" ("שומר שבעת המפתחות") הוקלט ב-1987 כבר עם סולן חדש, מייקל קיסקה (Michael Kiske).
"שומר שבעת המפתחות" מהווה תפנית בסגנון של Helloween, מכיוון טכני וכבד של ת'רש לכיוון הרבה יותר עדין ומלודי של פאוור מטאל.
למעשה, האלבום "שומר שבעת המפתחות" של Helloween נחשב לאלבום הפאוור מטאל הראשון בעולם.
אלבום זה קיבע את מעמדה של Helloween כלהקת ההבי מטאל הפופולרית באירופה.
ב-1988 השיקה הלהקה את החלק השני של האלבום שנחל הצלחה מסחררת וגרף שבחים רבים אף יותר מהראשון אך במהלך מסע ההופעות של אלבום זה פרש קאי הנסון מההרכב עקב סכסוך עם חברת התקליטים וקשיים בניהול אורח חיים של מסעות הופעות.
הנסן המשיך בקריירה גם לאחר עזיבתו את הלהקה, והקים את להקת הפאוור/הבי גמה ריי, אשר לא התרחקה בסגנונה מ-Helloween וזכתה אף היא להערכה רבה ולהצלחה מסחרית.
במהלך מסע ההופעות לאחר השקת האלבום "קמיליאון" נפל המתופף, אינגו שביכטנברג (Ingo Schwichtenberg), מחברי ההרכב המקוריים למשכב עקב בעיות אישיות וסיבוכים כתוצאה משימוש בסמים מה שאילץ אותו לקחת פסק זמן מהלהקה.
בשנת 1995 התאבד לבסוף שביכטנברג מאחר שמעולם לא הצליח להבריא מחוליו מה שזעזע את חברי ההרכב וחבריו לשעבר.
לזכרו של שביכטנברג הוציאה הלהקה את אלבומה "The Time of the Oath" ("עת השבועה"), אלבום שביסס מחדש את מעמדם כאחת מלהקות המטאל הפופולריות באירופה.
אנדריאס "אנדי" דריס (Andreas "Andi" Deris), סולן.
מייקל "וייקי" וייקאת (Michael "Weiki" Weikath), גיטרה חשמלית, ממייסדי הלהקה.
סאשה גרטנר (Sascha Gerstner), גיטרה חשמלית.
מרקוס גרוסקופף (Markus Grosskopf), גיטרה בס, ממייסדי הלהקה.
דניאל "דני" לובל (Daniel "Dani" Loeble), תופים.
קאי הנסן (Kai Hansen), גיטריסט וסולן.
מייקל "מיקי" קיסקה (Michael "Michi" Kiske), סולן.
רולנד גראפוב (Roland Grapow), גיטריסט.
אינגו שביכטנברג (Ingo Swichtenberg), מתופף, ממייסדי הלהקה.
אולריך "אולי" קוש (Ulrich "Uli" Kusch), מתופף.
מארק קרוס (Mark Cross), מתופף.
סטפן שווארצמאן (Stefan Schwarzmann), מתופף.
2007 Live in Sao Paulo הופעה בסאו פאולו, ברזיל.
(הצילו!) הוא אלבום האולפן החמישי של הביטלס, אשר יצא לאור ב-6 באוגוסט 1965. האלבום מכיל את השיר המפורסם "Yesterday" שיצר וביצע בעיקר חבר הלהקה פול מקרטני, אשר זכה במיוחד להצלחה בינלאומית.
צד A של האלבום הוא גם הפסקול של סרטם השני של הלהקה הנושא את אותו השם.
האלבום, שהופק על ידי ג'ורג' מרטין, הכיל בצידו הראשון שבעה מן השירים שהופיעו בסרט (חוץ מהשיר She's a Woman).
על צידו השני הופיעו שתי גרסאות כיסוי לשירים של יוצרים אחרים, וחמישה שירים מקוריים, כולל השיר Yesterday של פול מקרטני, שהפך לשיר המוקלט ביותר בהיסטוריה.
על עטיפת האלבום מופיעים חברי הלהקה כשהם פושטים את ידיהם לכיוונים שונים.
הרעיון המקורי של צלם ומעצב העטיפה, רוברט פרימן, היה להעמידם כך שיאייתו בתנוחותיהם את צירוף האותיות HELP בסמפור.
על סט הצילומים, סיפר פרידמן, התברר כי התנוחות אינן מוצלחות לצורכי צילום ולכן שונו התנוחות.
בסופו של דבר, אייתו התנועות בסמפור את גיבוב האותיות חסר המשמעות NUJV.
אף שהאלבום נחשב בעיני חלק מהמבקרים אחד החלשים ביותר של הביטלס, במיוחד בגלל הפקה מעט חפוזה ועיסוק בניסיונות לא שלמים (כמו ניסיונותיו של ג'ורג' עם דוושת הגיטרה), הוא מכיל מספר שירים חשובים, וכמה סימנים המבשרים את תקופת השיא ביצירת הלהקה, שהחלה עם התקליט Rubber Soul.
שיר הנושא של התקליט והסרט, Help!
הוא קריאת מצוקה גלויה של לנון, שחש אותה תקופה לכוד וזקוק לעזרה.
שירים בולטים אחרים של לנון בתקליט הם Ticket To Ride, וצמד השירים You've Got to Hide Your Love Away ו-It's Only Love, ששיקפו את ההשפעה הרבה של בוב דילן על שיריו של לנון באותה תקופה.
האלבום היה גם הראשון שכלל שני שירים של ג'ורג' האריסון, You Like Me Too Much, ו-I Need You, שהצביעו על ההתקדמות הניכרת שלו כמלחין מאז Don't Bother Me באלבום האולפן השני של הביטלס, With the Beatles.
בשני היבטים סימן האלבום כיוון חדש עבור הביטלס.
הראשון היה השינוי המשמעותי במידת העמקות של התמלילים, שהחלו לחרוג, לפחות אצל לנון, מתבנית "בחור פוגש בחורה" השגורה.
שינוי שני היה בכך שבשיר Yesterday לווה פול מקרטני ברביעיית מיתרים, בעוד אף אחד מחברי הלהקה האחרים אינו משתתף בנגינה.
השינוי הזה אותת על מעבר לשימוש באולפן כזירת היצירה המרכזית והעצים מאוחר יותר, עד שבשלב מסוים לא ניתן היה עוד לבצע את שירי הלהקה כהלכה בהופעות חיות.
בשנת 2003, האלבום דורג על ידי המגזין רולינג סטון במקום 322 ברשימת 500 האלבומים הגדולים בכל הזמנים.
מספר שירים שהיו אמורים להופיע באלבום לא נכללו בגלל סיבות שונות.
לנון ומקרטני כתבו את If You've Got Trouble עבור רינגו סטאר, אך זה העדיף את Act Naturally.
שיר אחר, That Means A Lot של מקרטני, לא נכלל מאחר שמקרטני לא היה מרוצה מאיכות הקלטתו.
לנון סלד מאותן סיבות מ-Yes It Is שלו, וזה הוצא לבסוף כצד ב' של התקליטון Ticket To Ride (אפריל 1965).
שיר נוסף שנדחה היה Wait, שלבסוף מצא את מקומו באלבום Rubber Soul כדי למלא את מספר הרצועות הנדרש לאלבום זה.
גרסת אלבום הפסקול של הסרט שיצאה בארצות־הברית על ידי קפיטול רקורדס הכילה את 7 שירי הסרט הנמצאים בצד הראשון של האלבום המקורי בלבד.
בין השירים שוזרו קטעים אינסטרומנטליים מתוך הפסקול של הסרט (בהם יש גם נגינה של סיטאר), הקטעים הולחנו על ידי קן ת'ורן שהיה שותף בהלחנת הסרט, ובביצוע התזמורת של ג'ורג' מרטין.
ג'ון לנון - שירה ראשית, הרמונית ורקע, גיטרה אקוסטית, גיטרת קצב, פסנתר, פסנתר חשמלי, אורגן האמונד, כלי הקשה
פול מקרטני - שירה ראשית, הרמונית ורקע, גיטרת אקוסטית, גיטרה בס, פסנתר, פסנתר חשמלי, גווירו
ג'ורג' האריסון- שירה ראשית הרמונית ורקע, גיטרת מובילה, גיטרה אקוסטית, גיטרת קצב, כלי הקשה
רינגו סטאר - שירה ראשית ורקע, תופים, כלי הקשה
רביעיית מיתרים בשיר "Yesterday" מעובדים על ידי ג'ורג' מרטין בשיתוף עם פול מקרטני
"" ("הצילו!") הוא שיר של להקת הביטלס שכתבו ג'ון לנון ופול מקרטני, ויצא גם כסינגל באלבום Help!.
השיר הוקלט באולפני אבי רוד, הופק על ידי ג'ורג' מרטין ואורכו 2:20 דקות.
השיר היה חלק מהאלבום החמישי של הלהקה שבתוכו היה גם את השירים המפורסמים Ticket to Ride ו-Yesterday.
השיר יצא כסינגל ב-6 באוגוסט 1965 באנגליה, והגיע למקום הראשון במצעד זה ובמקבילו בארצות הברית.
השיר כנראה מספר על עייפותם של הלהקה מתופעת הביטלמניה ורוצים שיצילו אותם.
השיר נחשב לאחד המצליחים ביותר של הלהקה באותה תקופה.
השיר, פותח את הסרט Help!
מגזין הרולינג סטון דירג את השיר במקום ה-29 ברשימת 500 השירים הטובים ביותר של כל הזמנים.
לשיר נעשו גרסאות כיסוי רבות, כשהידועה מביניהן היא של להקת דיפ פרפל מאלבום הבכורה שלהם Shades of Deep Purple - גרסה אטית, כבדה וארוכה יותר.
עוד גרסת כיסוי ידועה, היא של הזמרת האמריקאית טינה טרנר מאלבומה "Private Dancer", מ-1984. גרסת כיסוי נוספת היא של הזמרת האמריקאית מיילי סיירוס אותה ביצעה במשדר הצדקה Global Goal: Unite for Our Future.
+מצעדי כל הזמניםארגוןשםמיקוםכאן 88מצעד שירי הביטלס של כאן 8820
"Her Majesty" (בעברית: "הוד מלכותה") הוא שיר של להקת הרוק הבריטית הביטלס מתוך אלבומם Abbey Road משנת 1969. השיר נכתב על ידי פול מקרטני והזכויות ניתנו ללנון-מקרטני, והוא שיר קצר של מיוזיק הול.
מקרטני הוא המוזיקאי היחיד שמופיע בשיר.
"Her Majesty" הוא הקטע האחרון באלבום והוא מופיע 14 שניות אחרי השיר הקודם "The End", אך לא היה רשום ברשימת השירים המקורי.
כמה משקיפים רואים בו את הדוגמה הראשונה של רצועה נסתרת.
השיר הוקלט בשלושה טייקים ב-2 ביולי 1969, לפני שהביטלס החלו לעבוד על "Golden Slumbers/Carry That Weight".
מקרטני שר ובמקביל ניגן בליווי גיטרה אקוסטית בפינגר סטייל.
ההחלטה להחריג אותו מהמחרוזת של האלבום התקבלה ב-30 ביולי.
אורכו 23 שניות בלבד, אך הביטלס הקליטו גם גרסה ארוכה יותר במהלך סשנים של Get Back.
השיר הקצר מסופר בגוף ראשון מפיו של גבר השר על "הוד מלכותה", שהיא "נערה די נחמדה אך אין לה הרבה לומר".
הוא רוצה להביע בפניה את אהבתו אך עליו למלא את בטנו ביין כדי להצליח בכך, והוא מסיים באמירה לפיה יום אחד יהפוך אותה לשלו.
במקור השיר הוכנס בין הרצועות "Mean Mr.
Mustard" ו-"Polythene Pam", אך מקרטני החליט שסדר שירים אינו מוצלח והורה לטכנאי ההקלטות של אולפני אבי רוד, ג'ון קורלנדר, להשמיד את השיר.
קורלנדר לא עשה זאת, כיוון שמדיניות EMI הייתה לעולם לא להשמיד חומר מוקלט של הביטלס.
14 שניות של שקט בין השיר "The End" לבין "Her Majesty" הן תוצאה של עריכה זאת.
האקורד החזק והרועש בתחילת השיר הוא למעשה האקורד האחרון בשיר "Mean Mr.
Mustard", אשר מסתיים בצורה פתאומית, כיוון שהצליל האחרון נמצא בתחילת השיר "Polythene Pam".
העריכה המגושמת מוכיחה שהשיר לא היה אמור להיכלל בתקליט המקורי, אך כמו שאמר מקרטני בקטע מוקלט שהתפרסם ב-The Beatles Anthology: "אופייני לביטלס - טעות".
השיר לא היה רשום ברשימת השירים של התקליטים המקוריים, מכיוון שהם כבר הודפסו.
על רשימות השירים שהודפסו מחדש, לעומת זאת, הוא רשום.
"Her Majesty", שאורכו 23 שניות, הוא השיר הקצר ביותר של הביטלס (בניגוד ל-"I Want You (She's So Heavy)" של אותו אלבום, השיר הארוך ביותר שלהם (7:47) מלבד "Revolution 9", קטע אוונגרדי באורך של 8:22 מ-The Beatles).
שני הצדדים המקוריים של התקליט נסגרים בשיר שמסתיים בפתאומיות.
פול מקרטני - שירה, גיטרה אקוסטית
(הצילו!) הוא סרט הקולנוע השני מתוך חמישה של להקת הביטלס, שבויים גם הוא כמו קודמו על ידי ריצ'רד לסטר.
הסרט יצא ב-1965 והוא הראשון מסרטי הביטלס שיצא בצבע ("לילה של יום מפרך" היה סרט בשחור-לבן).
חברי הביטלס אמרו שההשראה לסרט באה מהסרט "מרק ברווז" של האחים מרקס, בנוסף הסרט היה פרודיה לסרטי ג'יימס בונד.
השירים שבסרט יצאו בצד הראשון של אלבומם של הביטלס, שנקרא גם הוא "Help!".
בתחילת הסרט, כת הודית עורכת טקס העלאת קורבן אנושי, אלא שלקורבן חסרה הטבעת אותה עונדים המועלים לעולה.
מתברר כי הטבעת נמצאת אצל מתופף הביטלס, רינגו סטאר.
כדי להחזיר את הטבעת יוצאים מנהיג הכת סוואמי (ליאו מק'קרן) סגניו אהם (אלינור ברון) ובוטא (ג'ון בלוטאל) ועוד מספר חברים ללונדון.
לאחר כמה ניסיונות כושלים לגנוב את הטבעת, הם מתעמתים עם רינגו במסעדה הודית.
רינגו מבין שאם הוא לא יוריד את הטבעת בקרוב, הוא יהפוך לקורבן הבא.
אבל אז רינגו מגלה שהטבעת תקועה על אצבעו.
לאחר מכן, הם מבקשים מצורף להסיר את הטבעת אבל הכלים שהוא משתמש בהם נשברים בניסיון לשבור את הטבעת.
במאמץ נואש כדי להסיר את הטבעת, הלהקה הולכת למדען מטורף בשם פוט (ויקטור ספינטי) ולעוזרו אלג'רנון (רוי קינר) שיסירו את הטבעת.
כאשר מתברר שלציוד שלהם אין השפעה על הטבעת, פוט מחליט שגם הוא רוצה את הטבעת ומאיים על הלהקה עם לייזר אבל אהם מגיעה ומצילה אותם והם חוזרים הביתה.
אהם מסבירה שהיא בצד של הלהקה, והיא מספרת להם שאחותה הייתה אמורה להיות מוקרבת אבל מכיוון שלא הייתה לה את הטבעת זמן ההקרבה שלה עבר וכעת היא יצאה מכלל סכנה.
רינגו הוא כיום להקריב קורבן.
אהם מציעה להזריק לרינגו שיקוי שיכווץ את אצבעו כך שהטבעת תשתחרר.
היא מספרת לרינגו שעליו להיות אמיץ, כי אם הוא היה אמיץ: "כל זה לא היה הכרחי".
הבנים בשדה, ג'ורג' זורק אבנים בזמן שג'ון מקפיץ את רינגו כמו יו-יו ופול צופה בהם.
אחות של האם מתקלחת ואמא שלה מורידה ממנה את הצבע האדום.
רינגו שוכב בעצבנות על הספה, מחכה לזריקה.
אבל לפני שאהם המשיכה, חברי הכת מתחילים לדפוק על הדלתות.
אהם המופתעת, מפילה בטעות את המחט על רגלו של פול והוא מתכווץ.
הבריונים פורצים לחדר ומתפתח קרב.
פוט מגיע, ויורה יריית אזהרה עם הרובה שלו ומפחיד את הכת והם בורחים משם.
פוט מאיים עם הרובה על רינגו שייתן לו את הטבעת אבל אז הוא מגלה שהרובה לא עובד והוא בורח.
הלהקה בורחת אל האלפים האוסטריים כדי להתחבא שם אך חברי הכת והמדענים הצליחו לעקוב אחריהם.
בזמן שהביטלס משחקים בקרלינג, המדענים מחלפים את אחת מאבני הגרניט בפצצה.
ג'ורג' רואה את "הדבר השטני" וצועק לכולם לרוץ.
הפצצה מתפוצצת אבל הביטלס מצליחים לברוח ממנה בזמן.
אחר כך הביטלס גולשים בין אנשי שלג שלפתע מתברר שאנשי השלג הם חברי הכת המחופשים.
הביטלס כמעט נתפסים אבל בזכות אהם שאמרה לסאוומי את הכיוון ההפוך מהכיוון שעליו הלכו הביטלס הם מצליחים לברוח.
הלהקה נמלטת לאנגליה והם מבקשים ממפקח בסקוטלנד יארד (פאטריק קארגיל) "הגנה" למחר בזמן שהם יעשו את ההקלטות שלהם.
למחרת הם מקליטים בשדה פתוח מוקפים בחיילים וטנקים שברקע ניתן לראות את הסטונהנג'.
הכת גם מכינה צבא ומתכוננת להתקיף את הביטלס, הם הטמינו חומר נפץ מתחת לאדמה אבל בזכות אהם שהטמינה את החומר הרחק מהביטלס הפיצוץ לא מתרחש מתחתיהם.
קרב מתחיל בין שני הצבאות שבמהלכו הכת מבריחה את הכוחות השומרים על הביטלס.
הביטלס מנסים להימלט בתוך טנק (שמסיעה אותו אהם) אבל הכת מתחילה לירות עליהם, לבסוף הם מצליחים לפגוע בטנק אבל הביטלס ואהם קפצו שנייה לפני כן לתוך ערמת חציר.
הם בורחים עם המפקח לארמון בקינגהאם עד שגם שם פוט מנסה לתפוס אותם אך נכשל בזה והם נמלטים גם משם.
הלהקה נכנסת לתוך פאב קטן.
לאחר שבירה מוגשת ללהקה, רינגו לא מצליח להרים את הכוס שלו מהשולחן, וכשג'ורג' מנסה נפתחת דלת מתחת לרינגו.
רינגו נופל לתוך מרתף שבו יש נמר.
הביטלס קוראים למפקח והוא אומר להם לשיר את הסימפוניה ה-9 של בטהובן כדי שהנמר יירדם.
הם עושים זאת והנמר נרדם.
הם מגעים מחופשים לנמל תעופה שם הם מחליטים לברוח לאיי הבהאמה, אבל אחריהם מגיעים גם המדענים והכת.
אחרי שרינגו נתפס כמעט, הביטלס האחרים מתחפשים לרינגו כדי לפתות את חברי הכת.
הכת מנסה לתפוס אותם אבל כשהם מגלים שהוא לא רינגו המשטרה הבהאמית יוצאת ממחבוא ותופסת אותם.
למרות מאמציהם, רינגו נתפס על ידי פוט, אשר לוקח אותו לספינה כדי לחתוך את האצבע שלו בשביל הטבעת.
אהם מצילה את רינגו בכך שהיא נותנת לו את השיקוי המכווץ בתמורה לרינגו.
השניים מנסים להימלט מהספינה בקפיצה לתוך המים, אולם הם נלכדים על ידי הכת שחיכו להם במים.
הם לוקחים אותם לחוף וקושרים אותם.
קלאנג מתחיל את טקס ההקרבה של רינגו, רינגו אומר לו שחבריו יבוא להציל אותו אבל קלאנג לו אומר לו ששני גדודים של הכת מחכים במארב לביטלס ולמשטרה וברגע שהם יבואו הם יהרגו אותם.
רינגו מצליח להתיר את עצמו ומנסה להזהיר את חבריו.
במעשה זה של אומץ, הטבעת נופלת מאצבעו.
הוא עונד את הטבעת על אצבעו של קלאנג ואומר: "אתה תוקרב!
אני לא אוקרב לדת שלך!".
אז אהם משתחררת ואומרת שקלאנג יהיה הקורבן הבא, כי הוא עונד את הטבעת.
הסרט מסתיים כשהמשטרה תופסת את חברי הכת.
קלאנג לבסוף מצליח להסיר את הטבעת בעזרת החומר המכווץ שהוא לקח מהמדענים בתמורה לטבעת, אבל הם משאירים את הטבעת בחול.
הטבעת בסופו של דבר מגיעה לאצבעו של בוטא והוא הופך להיות הקורבן.
הסרט מסתיים עם הקדשה לאליאס האו, אשר בשנת 1846, המציא את מכונת התפירה.
נגיף הפטיטיס D הוא נגיף השייך לסוג נגיפי הדלתא (Deltavirus) אשר זוהה לראשונה בשנת 1977 באיטליה.
הנגיף אינו יכול להתקיים באופן עצמאי משום שאינו מסוגל לחדור פיזית לתוך התאים עקב מחסור בחלבוני מעטפת ספציפיים אשר תפקידם להקשר אל הקולטנים המתאימים על גבי תאים בגוף.
זו הסיבה שהנגיף זקוק להפטיטיס B (HBV) על מנת להדביק תאים, משום שהוא נעזר בחלבוני ה-HBs (חלבוני המעטפת) שלו על מנת להקשר אל הקולטנים.
בעקבות זאת ניתן לומר שההדבקה בנגיף ה-HDV מתרחשת על פי רוב במקביל להדבקה ב-HBV או זמן קצר אחריה.
נגיף הפטיטיס D אינו שכיח בקרב המדינות המפותחות כך שדרך ההדבקות המרכזית במדינות אלה היא בקרב צרכני הסמים על ידי שימוש במחטים מזוהמות.
יחד עם זאת, הנגיף אנדמי לאגן הים התיכון ובמיוחד המזרח התיכון ואפריקה שמדרום לסהרה.
נגיף ה-HDV מכיל גנום RNA דו גדילי חלקי מעגלי בעל כיווניות שלילית המכיל כ-1700 נוקלאוטידים.
פרט לכך הנגיף מכיל שני חלבונים הקרויים "חלבוני דלתא".
חלבונים אלה הם אנטיגן דלתא קטן (HDAg-S) ואנטיגן דלתא גדול (HDAg-L).
סינתזת החלבונים נעשית באותה מסגרת קריאה בדומה לחלבוני המעטפת של הפטיטיס B היוצרת שני חלבונים זהים כמעט לגמרי מבחינת רצף חומצות האמינו פרט ל-19 חומצות אמינו הנוספות בקצה הקרבוקסילי של אנטיגן דלתא גדול.
תפקידו של אנטיגן דלתא קטן בא לידי ביטוי בשלבים המוקדמים של ההדבקה בתור המשפעל של תהליך הרפליקציה של הנגיף בתא המאחסן, בעוד שתפקידו של אנטיגן דלתא הגדול הוא לדכא את הרפליקציה הנגיפית ולעזור בהרכבת החלקיק הנגיפי (אריזה לתוך הקפסיד).
חלבון זה פעיל בשלבים המאוחרים של מחזור ההתרבות של ה-HDV.
הנגיף זקוק לחלבוני המעטפת של HBV כדי לחדור אל תוך התאים ולהדביקם.
מיד לאחר החדירה מנצל הנגיף את האנזים RNA פולימראז התאי באמצעות אנטיגן דלתא קטן על מנת שזה ישכפל עבורו את הגנום.
ה-RNA פולימראז מסנתז מולקולת RNA ארוכה אשר מורכבת מיחידות RNA החוזר על עצמו מספר רב של פעמים הקרוי קונקטמר.
בשלב הבא הנגיף משתמש באתרים הקטליטיים המצויים על גבי ה-RNA שלו עצמו הקרואים ריבוזים (Ribozymes) אשר חותכים בין היחידות החוזרות של הקונקטמר ויוצרות בכך מולקולות RNA נפרדות הנארזות בשלב האחרון לתוך הקפסיד בעזרת אנטיגן דלתא גדול.
הדבקה ב-HDV במקביל להדבקה ב-HBV היא לרוב הדבקה קשה הרבה יותר מהדבקות ב-HBV בלבד.
כתוצאה מכך מתפתחת לרוב מחלה חריפה אשר עלולה לגרום לסיבוכים אשר כוללים בין היתר כשל של הכבד, שחמת הכבד ובמקרים מסוימים סרטן.
עם זאת הסיכוי להיהפך לנשא כרוני של הנגיף הוא יחסית נמוך בהשוואה להדבקות בנגיף זמן קצר לאחר ההדבקות ב-HBV.
היות שהנגיף זקוק להפטיטיס B על מנת להמשיך להדביק, חולים אשר ידועים כנשאים כרוניים של HBV או כאלה שנמצאים בשלב האקוטי של מחלת הצהבת הנגרמת מ-HBV סביר להניח שידבקו גם בהפטיטיס D.
האבחנה הראשונית תצביע על נוכחות חלבוני המעטפת HBs יחד עם עליה חדה ברמות נוגדני IgM כנגד חלבוני הדלתא של HDV בדם.
כעבור פרק זמן מסוים ניתן יהיה לאתר גם RNA ויראלי על ידי ביצוע RT-PCR.
הטיפול היעיל ביותר כנגד הפטיטיס D הוא מיגור הפטיטיס B ובמקרים קשים של המחלה ניתן להשתמש באינטרפרון אלפא כתרופה נגד ה-HDV.
מתן החיסון הסטנדרטי כנגד הפטיטיס B ימנע הדבקות עתידיות ב-HDV.
Hells Angels (בעברית: מלאכי הגיהנום) הוא ארגון בינלאומי המתמקד בתרבות הרכיבה על אופנועים ויש רשויות שהגדירו אותו כארגון פשע.
שמו המלא הוא: Hells Angels Motorcycle Club (ראשי תיבות HAMC) (בעברית: מועדון האופנועים מלאכי הגיהנום).
חברי המועדון רכובים אך ורק על אופנועי הרלי-דייווידסון.
בארצות הברית ובקנדה הארגון Hells Angels התאגד בחברה הנושאת את שמו.
המוטו של הארגון הוא: "כאשר אנו עושים טוב, איש אינו זוכר.
כאשר אנו עושים רע, איש אינו שוכח."
ה-FBI האמריקאי ושירות המודיעין הקנדי לחקירות פשעים מסווגים את הארגון כאחת מארבע כנופיות האופנועים הגדולות, וטוענים כי חברי הארגון מבצעים פשעי אלימות, סחר בסמים, הברחת סחורות גנובות ומעשי סחיטה.
מנגד, חברי הארגון טוענים לאורך שנים כי כל פעילותם מתמקדת באהבתם לתרבות האופנועים, ומתוך פעילות תרבותית זו הם מארגנים מסעות אופנועים משותפים, אירועים חברתיים, מסעי התרמה ומסיבות.
תחילתו של ארגון Hells Angels אפופה במסתורין והדעות עליה חלוקות.
תרמו לכך העובדות, כי אנשים שונים טענו לזכות המייסדים של הארגון, וכן קוד השתיקה שלו מתחייבים חבריו.
חברי הארגון אינם נקראים בשם משפחתם, אפילו בעת שהם פונים לעמיתיהם, אלא בשמם הפרטי בלבד, או לעיתים קרובות בכינויים.
הארגון נוסד באופן רשמי בשנת 1948 בעיר פונטנה בקליפורניה לאחר איחוד של חברים ממספר מועדוני אופנועים אחרים.
מקור השם הוא ככל הנראה בכינוי שניתן לטייסות חיל אוויר נועזות במלחמת העולם הראשונה והשנייה, כפי שתוארו למשל בסרטו של הווארד יוז משנת 1930: Hell's Angels.
על פי אתר הבית של הארגון, מקור שם הארגון הוא בהצעת חבר של המייסדים, שהיה טייס במלחמת העולם השנייה.
שנותיו הראשונות של הארגון לוטות בערפל, אולם במהלך שנות ה-50 נוסדו לשכות לארגון בערים שונות בקליפורניה, בהן אוקלנד וסן פרנסיסקו.
במהלך הופעתם של להקת הרולינג סטונז, במסגרת פסטיבל אלטמונט שהתקיים בשנת 1969, רצחו חברי הארגון בדקירות סכין אדם שחום עור בשם מרדית' הנטר.
הפסטיבל היה אירוע מועד לפורענות והמשטרה לא הסכימה לאבטח אותו, וכך שכרו חברי הרולינג סטונז (בהמלצת הגרייטפול דד) את חברי ה-Hells Angels, שבראשו עמד אז ראלף "סאני" ברגר, לאבטחת האירוע.
מקורות מסוימים טוענים שה"מלאכים" נשכרו תמורת תשלום מזערי של 500 דולר בלבד ובירה חינם, טענה שזכתה לסתירות מצד דיק קרטר (בעלי המקום) וראלף ברגר כאחד.
האירוע עצמו התאפיין באי-סדר ואלימות בקהל שהובילה לפציעות רבות ולמותם של ארבעה, וככל שגברו המהומות הפכו חברי ה-Hells Angels לאלימים ומשולחי רסן יותר ויותר, ככל הנראה בעקבות שתיית אלכוהול מופרזת ושימוש בסמים.
ה"מלאכים" נקטו בשיטה של הדיפת המתפרעים על מנת לשלוט בקהל, ולאחר שאחד מהאופנועים של הכנופיה נרמס, התגברה האלימות והתבטאה אף בתקיפת המוזיקאים על הבמה.
מרטי באלין מג'פרסון איירפליין נחבט עד אובדן הכרה בעקבות מריבה עם אחד מחברי הכנופיה, כפי שניתן לראות בסרט הדוקומנטרי על המופע, Gimme Shelter.
בעקבות האירועים במהלך המופע שהגיעו לשיאם בתקיפת באלין, סירבו חברי הגרייטפול דד לעלות לבמה.
כאשר הרולינג סטונז עלו לבמה נקטעה הופעתם פעמים רבות; כאשר נראה היה כי לקית' ריצ'רדס נמאס מהמתרחש באמרו "לעזאזל עם כל זה", תוך שהוא מוריד את הגיטרה מעליו ויורד מהבמה, כיוון חבר כנופיה בלתי מזוהה אקדח לרקתו של ריצ'רדס, ואמר לו לבחור בין "לנגן או למות".
במהלך תגרה בין חברי הכנופיה לבין מרדית האנטר, צעיר שחום עור בן שמונה עשרה, שלף האנטר אקדח, ובתגובה נרצח בדקירות סכין בידי "המלאכים".
הרוצח, אלן פסארו, נעצר והואשם ברצח, אך יצא זכאי מאחר שחבר המושבעים קבע כי פעל מתוך הגנה עצמית, מאחר שהאנטר נשא אקדח, שלף אותו וכיוון אותו אל כיוון הבמה.
כמו כן, נאמר כי האנטר היה תחת השפעת סם המתאמפטמין.
הארגון הלקוי, ההתפרעויות, והרצח שהיווה את שיא השפל של האירוע, עיצבו את המוניטין שקיבל המופע בתור אירוע מכונן בהיסטוריה של הרוקנ'רול שלאחריו ירדה לפרק זמן מסוים הפופולריות של פסטיבלי הרוק, וכן בתור האירוע ש"הרג" את התמימות של שנות השישים.
סמלו הרשמי של הארגון, המכונה "ראש המוות", הוא גולגולת מכונפת.
עיצובו מיוחס לראש סניף סן פרנסיסקו של הארגון בשנות ה-50, פרנק סדילק.
בארגון נהוגה מערכת של עיטורים וסמלים, בדומה לעיטורים צבאיים, אשר מובנם נשמר בסוד בין חברי הארגון.
כיתוב רשמי של הארגון הוא באותיות אדומות על רקע לבן, ומכאן אף כינויו הנפוץ של הארגון "האדום והלבן" .
סמלי הארגון מעטרים בדרך כלל מעילי עור או ג'ינס.
בסמלים רבים מופיע אף המספר 81 באותיות אדומות על רקע לבן, המסמלות את הסדר שבו מופיעות האותיות H ו-A באלפבית הלטיני.
אוהדי הארגון ותומכיו מציגים לרוב סמל זה, כיוון שהארגון אוסר על מי שאינו חבר בו לשאת את הכיתוב המלא: Hells Angels.
סמל נוסף הנפוץ בין חברי הארגון הוא הכיתוב 1% (אחוז אחד) המעוטר בשוליים דמויי יהלום.
עיטור זה מסמל את תגובת הארגון לאמירה שנשמעה מארגון האופנוענים האמריקאי לאחר מהומה המונית בשנת 1947 בהשתתפות כנופיית אופנוענים, ולפיה 99% מן האופנוענים הם אזרחים שומרי חוק, ורק אחוז בודד הם מפרי חוק.
רוב חברי הארגון נושאים על מעיליהם אף תג מרובע, ובו אותיות אדומות על רקע לבן, הנושא את שם הלשכה שבה הם חברים.
חלק מחברי הארגון נושאים עיטורים המסמלים את מעמדם, או את תפקידם בארגון, ויש הנושאים עיטור ועליו האותיות AFFA, ראשי תיבות של האמירה: "מלאכים לנצח, לנצח מלאכים" (Angels Forever, Forever Angels).
תנאי החברות בארגון Hells Angels הם: המועמד לחברות חייב להיות גבר, לבן, בעל רישיון נהיגה תקף, אופנוע תקין, ואין לו עבר פלילי בתחום מעשים מגונים בילדים, או שהגיש בעבר בקשה להיות שוטר או סוהר.
לאחר תהליך ארוך ומרובה שלבים של בחינת המועמד מוזמן המועמד תחילה לחלק מן האירועים של המועדון במעמד של "מתרועע" (Hang Around).
אם המועמד ממשיך להתעניין בפעילות הארגון הוא עשוי לעלות במעמדו לדרגת "עמית" (Associate), מעמד שבו ימשיך במשך כשנה או שנתיים.
בתום תקופה זו הוא עולה לדרגת "עתודה" (Prospect), ומורשה להשתתף בחלק מפעילויות הארגון, אולם הוא עדיין חסר זכויות הצבעה, בעוד החברים שוקלים אם לצרפו כחבר מן המניין.
הדרגה הגבוהה ביותר היא "חברות מן המניין" (Full Membership) המכונה "תג מלא" (Full-Patch), המתייחסת לעיטורים שהוא רשאי לשאת על מעילו.
חבר מן המניין נבחר בקולותיהם של חברים מלאים אחרים באזור שבו הלשכה שאליה הוא מבקש להצטרף.
לכן נהוג שהמועמד נוסע לכל אחת מן הלשכות באותו אזור גאוגרפי ומציג עצמו בפני כל חבר מן המניין באותו אזור.
בחלק מן האזורים די בהתנגדות בודדת כדי לדחות את מועמדותו של חבר.
קבלת חבר לארגון נעשית בטקס שבו משתתפים חברים אחרים ומוענק לו עיטור החברות המלא.
העיטורים נותרים רכושו של הארגון, ואם חבר מוצא מן הארגון, עליו להחזיר את העיטורים שקיבל.
בארגון למעלה מ-100 לשכות מוכרות הנמצאות ב-29 מדינות.
הלשכה הרשמית הראשונה מחוץ לתחומי ארצות הברית נפתחה בניו זילנד בשנת 1961. בשנת 1969 נפתחה לשכה ראשונה באירופה, זאת לאחר ששתי לשכות נפתחו בלונדון.
Helter Skelter הוא שיר רוק של להקת הביטלס מהאלבום The Beatles (האלבום הלבן), 1968. השיר נכתב על ידי פול מקרטני (הקרדיט ניתן גם לג'ון לנון).
השיר דורג במקום ה-52 במגזין הרולינג סטון ברשימת 100 השירים הטובים ביותר של הביטלס.
רבים רואים בשיר את התחלתו של ההבי מטאל.
מקרטני הושפע בכך שקרא את המגזין Guitar Playing Magazine בו היה ריאיון עם גיטריסט המי, פיט טאונסנד כשהוא מתאר את שירם, "I Can See For Miles".
לבסוף מקרטני כתב את השיר.
שם השיר היה סלנג למילה "אי-סדר".
השיר תיאר טירוף, רצח, עצבים, כעס ועוד.
בשיר יש הרבה מעברים פסיכדליים שעוברים בהארד רוק.
יש צלילים של חריקות מתכת ועצירה בשיר.
אחד המאפיינים הבולטים בשיר הוא הסוף, שבו המתופף רינגו סטאר צועק את המשפט, "I've got blisters on my fingers".
טייק מוקדם של השיר נמשך כ-27 דקות ו-11 שניות.
השיר שימש מקור השראה לצ'ארלס מנסון לביצוע מעשיו.
נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-34 מיליון.
Hemispheres הוא אלבום האולפן השישי של להקת הרוק הקנדית, ראש אשר יצא לאור לראשונה בשנת 1978. האלבום כמו קודמו המשיך את הקו הפרוגרסיבי כתוצאה מהביקורות החיוביות שקיבל.
גם אלבום זה הוקלט בוויילס, אנגליה, ועבר תהליך מיקסינג באולפני טריידנט בלונדון.
האלבום היה האחרון שהקליטה הלהקה באנגליה, לפני שובה למולדתה בקנדה.
מאז הצטרפותו ללהקה באלבום Fly by Night, המשיך המתופף ניל פירט לכתוב בנושאים כמו מדע בדיוני ופנטזיה.
בדומה לאלבום 2112 משנת 1976, האלבום מורכב משני צדדים.
בראשון שבהם נכללת יצירה ארוכה המחולקת לפרקים ("Cygnus X-1, Book II: Hemispheres"), והצד השני אשר כולל שירים קצרים וקלים יותר להאזנה ("Circumstances" ו-"The Trees").
הרצועה האחרונה באלבום, "La Villa Strangiato", יצירה בת 9 וחצי דקות, היא המנגינה האינסטרומנטלית הראשונה שראש אי פעם הוציאה לאור.
לפי דבריו של פירט, הלהקה עבדה על הקטע הרבה יותר זמן מאשר האלבום Fly by Night כולו.
האלבום ממשיך את הצליל הפרוגרסיבי עם הביצועים ליצירות ארוכות, מקצבים מסובכים, משקלים א-סימטריים וסולואי גיטרה מסובכים.
בסרט התיעודי על הלהקה, Rush: Beyond the Lighted Stage, חברי הלהקה הודו כי הלחץ שנעשה בעשיית האלבום, הוביל לעזיבתה ההדרגתית של הלהקה מיצירות ארוכות אל שירים קצרים יותר וקלים יותר לנגינה, אך עדיין בסגנון הפרוגרסיבי.
החלטה זו מורגשת באלבום הבא של הלהקה Permanent Waves, אשר היה יותר נגיש.
האלבום הזה, סימן את ההצלחה המסחרית של הלהקה שסללה את הדרך לאלבום שלאחר מכן, Moving Pictures.
לתקופה קצרה, Hemispheres היה זמין בגרסאות שונות של תקליטי ויניל ודיסקים שכיום נחשבים כפריטי אספנים.
למרות שהאלבום היה הצלחה והפך להיות האלבום הרביעי של ראש להגיע למעמד אלבום זהב בארצות הברית, האלבום נמכר פחות מהאלבומים הקודמים.
האלבום הגיע למקום 47 במצעד הבילבורד, מה שהופך אותו לאלבום האחרון של הלהקה שנכשל להגיע לעשרת הגדולים בבילבורד עד ל-Hold Your Fire משנת 1987.
האלבום לא הגיע למעמד אלבום פלטינה בארצות הברית עד 1993, כ-15 שנה לאחר יציאתו.
האלבום הגיע למקום ה-8 בסקר של מגזין הרולינג סטון, "10 אלבומי הפרוג האהובים עליך".
יצירה זו שאורכה 18 דקות היא הפרק השני ביצירה "Cygnus X-1" שהייתה באלבום הקודם.
בנקודה זו, החוקר אשר נשאב לחור השחור בפרק הקודם, הגיע לאולימפוס שם מתרחש ויכוח בין אפולו (המוח) לבין דיוניסוס (הלב).
אפולו מנהיג את האנשים החושבים, ודיוניסוס מנהיג את האנשים בעלי הרגש.
אפולו הראה לאנשים לבנות ערים, לגלות דברים חדשים במדע ובידע הכללי, אך דיוניסוס פיתה את האנשים לבוא אל היערות והראה להם אהבה, שהייתה חסרה בחברה של אפולו.
זה גרם, לנטישתם של בני האדם את אפולו לדיוניסוס אך בעקבות חוסר שיקול הדעת, בא חורף וללא השכלה נותרו בני האדם חשופים לסכנה.
לאחר מכן, הוויכוח בין האלים הפך לאסון כשהעולם חווה אסונות טבע קשים.
החוקר מוצא את עצמו חשוף ומפוחד, ובוכה מבפנים.
האלים אשר שמעו את הבכי, הגיעו לפשרה והחליטו כי החוקר יהיה סיגנס, אל האיזון.
מבחינה מוזיקלית, גם פרק זה מחולק לחלקים:
פרלוד - כמו האוברטורה מהיצירה "2112", הפרלוד כולל קטעים שיישמעו לאורך היצירה.
אפולו: מביא החוכמה - אפולו מייצג את האונה השמאלית של המוח.
אנשי אונת מוח זו הם הוגי דעות ומצטיינים בתחומים שונים.
אפולו הוא אל השמש והאמנות במיתולוגיה היוונית.
דיוניסוס: מביא האהבה - דיוניסוס הוא אל היין והפוריות (מייצג את האונה הימנית של המוח).
הוא אנושי יותר משאר האלים, והוא ההפך הקיצוני מאפולו.
אנשי אונת מוח זו הם אנשים בעלי רגש.
ארמגדון: הקרב בין הלב למוח - בחלק זה, מתוארת מין מלחמה תנ"כית אך במקום, מתואר על שני האלים אשר מושכים את בני האדם לכיוונים שונים, דרך סדר וכאוס.
הוויכוח בין הקלאסי לרומנטי מתמשך.
הערוץ השמאלי בסטריאו מתחלף לימני לאחר אפקט דרמטי שנשמע לאחר שגדי לי שר את המילה 'hemispheres'.
סיגנס: מביא האיזון - האקורדים שמנוגנים בפרק הקודם (The Voyage), מנוגנים גם כאן.
החוקר מבוהל מן הקרב ובוכה מבפנים.
האלים שומעים את צערו לבסוף, מפסיקים להילחם, ומכתירים את החוקר לסיגנס, אל האיזון.
האונה - בחלק זה הזמר שר יחד עם גיטרה אקוסטית.
בחלק זה, סיגנס קורא לאיחוד בין שתי האונות שייצרו אונה אחת.
בשיר זה, ניל פירט כותב שוב על תקופתו כמוזיקאי צעיר שטס מקנדה ללונדון כדי לקנות את עולמו.
סגנון השיר נוטה יותר לסדנון ההארד רוק המוקדם שאפיין את יצירותיה הקודמות של הלהקה.
בדומה ל-"The Trees" גם בשיר זה יש קטע בו הקלידים הם הכלי המרכזי יחד עם כלי ההקשה.
השיר נוגן בהופעות הלהקה משנת 1978 עד תחילת 1979, אך בוצע שוב בהופעה בת 3 השעות של סיבוב ההופעות, Snakes & Arrows בשנת 2007.
שיר זה כלול בהרבה מאלבומי האוסף והופעות של הלהקה, ידועה בעיקר היא הגרסה באלבום ההופעה, Exit...
Stage Left בה מבוצע קטע פתיחה אינסטרומנטלי בשם "Broon's Bane".
השיר מספר על סיפור דמיוני בו מתרחש קונפליקט בין עצי האלון, לבין עצי האדר.
זוהי היצירה האינסטרומנטלית הראשונה של הלהקה, ומשכה הוא 9 דקות ו-37 שניות.
ההשראה ליצירה הגיעה מחלום שחלם הגיטריסט אלכס לייפסן, והמוזיקה בעצם מתארת את ההתרחשויות בחלום.
הפתיחה מבוצעת על גיטרה קלאסית אך בהופעות היא בוצעה על חשמלית.
הקטע כולל סולו גיטרה מסובך המלווה בקלידים, בס ותופים.
היצירה מבוצעת בהופעות הלהקה עד היום, וחלק מן הביצועים מופיעים באלבומים Exit...
ניל פירט העיד כי הלהקה עבדה על היצירה הרבה יותר זמן מן העבודה על האלבום Fly by Night.
כל המילים נכתבו על ידי ניל פירט.
כל השירים הולחנו על ידי גדי לי ואלכס לייפסן פרט ל-"La Villa Strangiato" שנכתב על ידי לי, לייפסן ופירט.
גדי לי - זמר, גיטרה בס, סינתסייזר אוברהיים, מינימוג, דוושות מוג טאורוס
אלכס לייפסן - גיטרה חשמלית ואקוסטית, גיטרה קלאסית, גיטרה סינתסייזר, דוושות מוג טאורוס
ניל פירט - תופים, גלוקנשפיל, פעמון עץ, טימפני, גונג, קאובל, קמפנה, פעמוני רוח, קסילופון
"Here, There and Everywhere" הוא שיר שנכתב על ידי פול מקרטני (הקרדיט ניתן גם לג'ון לנון), ובוצע והוקלט על ידי הביטלס באלבום Revolver משנת 1966. בביוגרפיה של מקרטני Many Years From Now, מקרטני טען שזהו אחד מהשירים האהובים עליו.
מפיק הלהקה ג'ורג' מרטין גם אמר כי שיר זה הוא אחד מהיצירות האהובות עליו של מקרטני.
לנון גם אמר שזהו "הלחן הטוב ביותר באלבום" ואמר במגזין פלייבוי ב-1980, שזהו אחד מהשירים האהובים עליו של הביטלס.
בשנת 2000, השיר דורג במקום הרביעי ברשימת השירים הגדולים בכל הזמנים במגזין מוג'ו.
בהשפעת אלבומם של הביץ' בויז Pet Sounds, מקרטני כתב את השיר בביתו של לנון בזמן שחיכה שהאחרון יתעורר.
בראיון אמר מקרטני, "אני ישבתי מול הבריכה עם הגיטרה שלי והתחלתי לפרוט ב-E".
לאחר מכן אמר: "ואחר כך היו לי כמה אקורדים, ואני חושב שבזמן שהוא התעורר, היה לי שיר, אני כתבתי את רוב השיר אז לקחנו אותו וסיימנו".
השיר יחסית לשירים האחרים באלבום, הוא יותר שקט ורגוע בלחנו.
השיר נכתב לחברתו של מקרטני דאז, השחקנית ג'יין אשר.
לשיר נעשו גרסאות רבות של אמנים רבים כמו סלין דיון, ג'ון דנוור, פטולה קלארק, פרי קומו, סטפן גרפלי, אריק איינשטיין (באלבומו "יסמין") ורבים אחרים.
ב-1972 הפיק צוות הווי פיקוד מרכז את התוכנית "פרצופים צוחקים".
אחד משירי התוכנית הבולטים היה "אין בגני שקדיה", על פי הלחן של הביטלס, בשיר Here, There and Everywhere ולמילים מקוריות של נעמי שמר העוסקות בגעגועים לנוף ילדותה.
בסדרת הטלוויזיה חברים, מתנגן השיר כשפיבי בופה הולכת בחתונתה.
זהו השיר השני של מקרטני בו השתמשו לסצנת חתונה.
השיר הראשון הוא בחתונתם של צ'נדלר ומוניקה.
כמו כן, השיר מתנגן בסדרה עבודה ערבית בעונתה השנייה.
פול מקרטני - זמר (הרמוניה דו קולית), גיטרה אקוסטית, גיטרת בס, הכאה באצבע צרדה
ג'ון לנון - קול מלווה, הכאה באצבע צרדה
ג'ורג' האריסון - קול מלווה, גיטרה חשמלית, הכאה באצבע צרדה
רינגו סטאר - תופים, הכאה באצבע צרדה
ג'ף אמריק - טכנאי קול
+מצעדי כל הזמניםארגוןשםמיקוםכאן 88מצעד שירי הביטלס של כאן 8818
ה-Henschel Hs 293 היה טיל נגד ספינות גרמני מתקופת מלחמת העולם השנייה: פצצה מונחית עם מנוע רקטי ומאיץ רקטי מתחתיה.
מתכננו העיקרי של הטיל היה פרופ' Herbert A.
יחד עם הפצצה הדואה Fritz X והטילים V1 ו-V2, טיל זה היה אחד מארבעה כלי נשק מונחים בהם נעשה שימוש מבצעי בידי גרמניה במלחמת העולם השנייה.
חשיבותו ההיסטורית נחה בידע האווירודינמי שנצבר בתכנונו, ובתרומות שונות להנחיה שנעשו במסגרת פיתוח הוריאנטים השונים שלו, ביניהם תרומות להנחיה באמצעות מצלמת טלוויזיה והנחיה באמצעות תיל (האחרונה פותחה כחלק מהמאבק מול שבשי הרדיו של בעלות הברית).
הטיל נבנה ברובו מהסגסוגת הקלה דוראלומין והיה דמוי מטוס עם זוג כנפיים ועם מנוע רקטי בפוד מתחתיו ויחידת הנחיה בזנבו.
מערכת ההנעה היא מסוג מנוע דלק נוזלי, לרוב מסוג Walter HWK 109-507, שמפיק דחף של 0.6 טון למשך זמן של עשר שניות, וממונע באמצעות מימן על חמצני מרוכז וקטליזטור נתרן פרמנגנט.
טייס אוטומטי גירוסקופי שלט בטיל, ותרגם את הפקודות המשודרות ממטוס השיגור לפקודות למשטחי הניהוג, שכוללים מאזנות על הכנפיים והגה גובה על הזנב.
המאזנות שלטו בנטיית הטיל בציר הגלגול (Bank angle), והונעו באמצעים אלקטרומגנטיים (סולנואידים), בעוד שהגה הגובה הופעל על ידי ג'ק בורגי ומנוע חשמלי שהתאימו את זווית העלרוד של ההגה.
ראש הקרב של הטיל התבסס על פצצת SC 500 מותאמת במשקל 500 ק"ג.
לפני השיגור של הטיל, הטייס טס מלפנים למטרה במהירות של 335 km/h, שחרר את הטיל ואז פנה שמאלה בזווית של 30 מעלות והאט.
המפעיל ניטר ברציפות את מסלול הטיל, בניסיון להסתיר בעזרת הטיל את המטרה, כלומר להנחותו בסכמה דומה לזה של ה-Fritz X (הנחיית MCLOS).
זמן המעוף הכולל הממוצע של טיל עמד על 55 שניות, ומהירותו המרבית הייתה 860 km/h (עם סיום פעולת המאיץ), כאשר לאחר מכן היה מאט ל-560 km/h במהלך הדאייה.
פרויקט ה-Hs 293 החל ב-1940, בהתבסס על הפצצה הדואה "Gustav Schwartz Propellerwerke" שתוכננה ב-1939. לתכנון הזה לא היה מערכת הנחיה סופית; במקום זאת, הוא נעזר בטייס אוטומטי כדי לשמור על תנועה בקו ישר.
הוא נועד להיות משוגר ממפציץ במרחק רב מספיק כדי לשמור על המפציץ מחוץ לטווח של אש נ"מ.
במהלך הפיתוח של הטיל נערך מחקר מקיף ביותר על האפקט של אי דיוקים בקנה מידה קטן (ברמה המילימטרית) על העילוי הנוצר כמו גם על מומנטי גלגול הנוצרים על שלדת המטוס.
קווי המתאר של שלדת המטוס נמדדו בדייקנות רבה על ידי אמצעי מדידה מתאימים.
הקריאות של אמצעי המדידה האלו הוזנו לתוך מחשב אשר אמר למעצבי השלדה כיצד להתאים ולעצב מחדש את הפרופיל האווירודינמי של הטיל, כלומר באמצעות חישובי המחשב נקבעה התצורה המדויקת של הטיל.
חלוץ המחשוב קונראד צוזה הוא זה שתכנן ובנה את המחשב הזה, וניתן לראות בו במידה מסוימת מעין גלגול קדום של התוכנות המודרניות לעיצוב מטוסים.
השימוש הזה במחשב כאמצעי לתכנון פס ייצור היה אחד היישומים הראשונים של מחשבים אלקטרוניים דיגיטליים בינאריים, ובזכות מחשב חלוצי זה חברת Henschel הפכה לחברה הראשונה שייצרה באופן סדרתי טילים מונחים.
Hs 293B - טיל מונחה תיל כדי למנוע שיבוש אפשרי של האויב.
אף על פי שעבודה משמעותית רבה על הנחיה באמצעות תיל נעשתה במסגרת הפיתוח, הפוטנציאל של השיטה לא זוהה מוקדם מספיק, ובדגם לא נעשה כל שימוש מבצעי.
Hs 293D - טיל מונחה באמצעות מצלמת טלוויזיה, עם אנטנת יאגי גדולה המשדרת בחזרה את התמונות מהמצלמה למטוס המשגר.
מקורות מהתקופה טוענים ש-255 דגמי D נבנו בסה"כ, ומקור אחד לפחות טוען שאחד הטילים פגע בספינה של חיל הים המלכותי בקרב.
מקורות אחרים מדווחים שמעולם לא נעשה בדגם שימוש מבצעי.
Help Me Help You (בעברית: תעזור לי לעזור לך) הוא סינגל הבכורה של אישיות המדיה החברתית לוגאן פול, בו משתתפת להקת Why Don't We.
הסינגל פורסם ב-18 במאי 2017, לצד וידאו קליפ שהועלה ליוטיוב בכיכובה של שי מיטשל.
השיר נכנס למצעד הבילבורד באבלינג אנדר הוט 100 במקום ה-22, ובהמשך התקדם עד למקום החמישי, המקביל למקום ה-105 במצעד הבילבורד הוט 100.
הקליפ הועלה לערוץ היוטיוב של פול ב-18 במאי 2017. עד אוקטובר 2017 זכה הקליפ למעל ל-137 מיליון צפיות.
אזור תאריך פורמט חברת הקלטותארצות הברית 18 במאי 2017 הורדה דיגיטליתסיינאטור אנטרטיינמנט
Help Yourself (בעברית: עזור לעצמך) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank.
השיר יצא לאור ב-23 באוגוסט 2004, ביחד עם "Fuck Me Pumps", כסינגל הרביעי מתוך האלבום.
השיר נכתב על ידי איימי ויינהאוס וג'ימי הוגארת', שגם הפיק את השיר.
על הבס, תופים, גיטרה וכלי ההקשה היה אחראי ג'ימי הוגארת', על העוגב וקרן היער היה אחראי מרטין סלאטרי, ועל עריכת השיר היו אחראים קמרון קרייג וג'ימי הוגארת'.
לשיר יצאו כמה עטיפות, חלקן מכלילות את שמו הפרובוקטיבי של "Fuck Me Pumps", וחלקן אף היו עטיפות "נקיות" ולא פרובוקטיביות.
השיר צבר 10 מיליון השמעות בספוטיפיי.
Henipavirus הוא שמו של נגיף RNA ממשפחת Paramyxoviridae המתאפיינים בגנום ארוך.
Nipah henipavirus - ניפה (בקיצור NIV) קטלני, אשר נפוץ בדרום-מזרח אסיה.
הנגיפים חיים בעטלפי פירות (שועל-מעופף ומספר מיני עטלפים אוכלי חרקים).
הנגיף נקרא על שמו של המקום, שבו הוא התגלה, בקמפונג סונגאי ניפה שבמלזיה.
ניפה התגלה לראשונה בשנת 1999.
מקור ההדבקות הוא באכילת מזון נגוע, שזוהם על ידי עטלפי פירות.
הנגיף מדבק גם בין בני אדם, בעיקר בסביבה כמו בית חולים, שבה יש חשיפה לנוזלי גוף מדבקים.
על פי נתוני משרד החקלאות, מספטמבר 1998 עד אפריל 1999 נפגעו 265 אנשים מהנגיף, מתוכם 105 נפטרו מהמחלה.
על פי נתוני הקואליציה לחידושים ומוכנות נגד מגפות, שהתכנסה במסגרת הפורום הכלכלי העולמי, 196 בני אדם מתו כתוצאה מהנגיף מאז שנת 2001 ועד לשנת 2017.
במהלך חודש מאי 2018 דווח בהודו על מספר מקרים, בהם אנשים נדבקו מהנגיף ומתו.
ארגון הבריאות העולמי שם את הנגיף בקדמת המחקר המדעי שלו והזהיר מפריצת מגפה.
"Help Yourself" (בעברית: "שרתי את עצמך") הוא שיר שהקליט הזמר הוולשי טום ג'ונס בשנת 1968. הסינגל הגיע למקום החמישי במצעד הסינגלים הבריטי.
הוא הגיע לראש המצעד באירלנד ובגרמניה, ושהה שלושה שבועות במקום ראשון במצעד האוסטרלי.
במצעד הסינגלים האמריקאי בילבורד הוט 100 הגיע השיר עד למקום ה-35, ולמקום השלישי בבילבורד easy listening.
"Help Yourself" הוא גרסה אנגלית של שיר איטלקי בשם "Gli Occhi Miei" (עיניים שלי), שכתבו קרלו דונידה ומוגול, שביצעו הזמר האיטלקי דינו (שם במה של אוג'ניו זמבלי) והזמרת וילמה ג'ויץ' בפסטיבל סן רמו של שנת 1968. הסופר והפזמונאי הבריטי ג'ק פישמן כתב את המילים באנגלית ששונות בתוכנן מהמקור האיטלקי.
מצעד (1968)מיקומי שיאאוסטרליה (Go-Set)1קנדה RPM Top Singles34גרמניה1אירלנד (Irish Singles Chart)1הולנד7ניו זילנד (Listener)3דרום אפריקה (Springbok)1הממלכה המאוחדת (Record Retailer)5הממלכה המאוחדת (NME)1ארצות הברית (בילבורד הוט 100)35ארצות הברית (Billboard Easy Listening)3ארצות הברית (Cash Box) Top 10032
הקומיקאי סטיב קוגן הקליט את השיר כשהוא מגלם את הדמות טוני פרינו.
השיר נכלל בתוכנית טלוויזיה, באלבום מוזיקה, ויצא כסינגל בנובמבר 1996. ביצוע זה הגיע למקום ה-42 במצעד הסינגלים הבריטי.
ב-1968 הוציא הזמרת הפיליפנית נורה אונור גרסת כיסוי באנגלית של השיר באלבומה "More, More, More of Nora Aunor".
השיר היה להיט גדול באותה שנה בפיליפינים.
ב-1968 הקליט הזמר האוסטרי פטר אלכסנדר גרסה בגרמנית של השיר בשם "Komm' und bedien' Dich bei mir" שהגיע למקום התשיעי במצעדים בגרמניה.
ב-1968 ביצעו הצמד סטן וסטנלי גרסה בשוודית בשם "Du och jag"
ב-1970 הוציאה הזמרת בילי טאם מהונג קונג את השיר בסינית מנדרינית באלבום אריך נגן בשם "Billie And The Big Brass".
ב-1972 הקליטה הזמרת ההונג קונגית פרנסס ייפ את השיר לאלבומה "Frances Yip Greatest Hits"
בשנות השבעים של המאה העשרים הזמר הסובייטי מוסלים מגומאייב הירבה לבצע את השיר בהופעותיו.
ב-1978 הקליט את השיר הזמר הפיליפיני סם סורונו באלבומו "Sings Tom Jones' Greatest Hits" בהוצאת EMI Records.
Here הוא אלבום האולפן השישי של הזמרת האמריקאית אלישה קיז.
האלבום יצא לאור ב-6 בנובמבר 2016, על ידי חברת תקליטים תקליטי RCA.
מתוך האלבום יצא הסינגל "In Common", אשר הצליח לכבוש את פסגת מצעד שירי הדאנס קלאב.
האלבום הופק על ידי מפיקים כדוגמת אלישה קיז, מארק באטסון ופארל ויליאמס.
בממלכה המאוחדת, יצא לאור האלבום ב-4 בנובמבר 2016, בשלושה פורמטים: תקליטור, הורדה דיגיטלית והזרמת מוזיקה, וכך גם בארצות הברית.
האלבום נכלל ברשימת אלבומי ה-R&B\היפ הופ של שנת 2016, שנערכה על ידי מגזין הבילבורד.
Help Musicians UK (בעברית: עזרו למוזיקאים בריטניה) (לשעבר Musicians Benevolent Fund, "קרן נדיבה למוזיקאים") היא עמותה בריטית המציעה עזרה למוזיקאים לאורך הקריירה שלהם.
היא הוקמה בשנת 1921 על ידי הפסנתרן האנגלי ויקטור ביגל בשם Gervase Elwes Memorial Fund (קרן הזיכרון של ג'רוויס אלווס), לאחר מותו של הטנור האנגלי ג'רוויס אלווס.
בשנת 1926 שמה שונה ל-Musicians Benevolent Fund והיא הפכה לארגון צדקה רשום.
אדוארד אלגר היה נשיא הקרן, עד מותו בשנת 1934.
במהלך מלחמת העולם השנייה הקרן נתמכה על ידי ההכנסות מקונצרטים יומיים שהתקיימו בגלריה הלאומית שבלונדון, ואורגנו על ידי מיירה הס.
בשנת 2017 העמותה השיקה את שירות Music Minds Matter, בהובלתו של ג'ורג' מסגרייב.
זהו קו הסיוע הראשון בנושא בריאות הנפש עבור מוזיקאים שפעיל 24/7.
העמותה תומכת במוזיקאים המתמודדים עם מחלה, פציעה או תאונה וסייעה לאלפי מוזיקאים להתבסס בתעשיית המוזיקה, לעבור משברים, להתמודד עם קשיים ארוכי טווח וליהנות מפרישתם.
היא מעניקה מענקים כספיים עבור תשלום בשביל טיפול רפואי, טיפולי מומחים ועלויות מחיה, ומספקת עזרה אחד על אחד לאנשים במצבי מצוקה.
בנוסף היא מציעה מתן תשלומים קבועים וביקורים חברתיים למוזיקאים בדימוס.
העמותה תומכת גם במוזיקאים מתפתחים ובוגרים.
תוכנית היצירה של העמותה מסייעת בהשגת קריירה למוזיקאי על ידי מתן תמיכה ואפשרויות כלכליות ממוקדות עבור אנשים הזקוקים להן.
התוכנית מציעה פרסי מימון למוזיקאים לתארים מתקדמים העוסקים בהכשרה מתקדמת, ומסייעת גם בעלויות הטיפול לטווח הקצר עבור סטודנטים למוזיקה הסובלים מבעיות בריאות.
מבין פרסי העמותה, הם מנהלים את פרס פיטר ויטינגהאם (שהושק בשנת 1989), פרס בשווי 5,000 ליש"ט המוענק לנגן או הרכב ג'אז מתפתח עבור ביצוע פרויקט יצירתי לבחירתם, שיסייע בהתפתחותם המקצועית.
מדי שנה מתקיים אירוע תמיכה בקרן בלונדון בסביבות יום ססיליה הקדושה.
בשנת 2014 הוציאה העמותה 3.3 מיליון ליש"ט עבור תמיכה במעל 5,000 מוזיקאים.
(בעברית: כאן (לחג המולד)) הוא סינגל של הלהקה הדנית לוקאס גרהאם.
השיר יצא לאור ב-8 בנובמבר 2019 על ידי חברות התקליטים קופנהגן רקורדס ו-Then We Take the World.
השיר הגיע למקום ה-23 במצעד הסינגלים הדני.
לוקאס פורקאמר סיפר על השיר " כי הוא "נכתב על ויליאם, חבר הילדות שלי, שכבר לא איתנו.
הוא היה משפץ את אותה סירה יפה וישנה, אבל הוא מעולם לא הספיק לשים אותה במים.
הסירה היא מטאפורה לכל הדברים שהלוואי שיכותי לעשות עם וילי [ויליאם], עם אבא שלי ועם כל האחרים שכבר לא פה".
קליפ מילים לשיר יצא ב-7 בנובמבר 2019, בסמוך ליציאתו של השיר.
בקליפ מופיעות תמונות מילדותו של פורצ'אמר עם ויליאם ועם אנשים אחרים שאהב.
זאק סקלטון – הפקה, גיטרת בס, תופים, גיטרה, קלידים, תכנות, כתיבה
דייוויד לברל – גלוקנשפיל, כתיבה
ג'ק טורי – גיטרה, קלידים, כתיבה
מארק "ספייק" סטנט – מיקסר
מדינהתאריך יציאהפורמטחברת תקליטיםדנמרק8 בנובמבר 2019הורדה דיגיטלית • הזרמת מוזיקהקופנהגן רקורדס • Then We Take the World
"Help Me Out" הוא סינגל שיווקי של הלהקה האמריקאית מארון 5, בהשתתפות הזמרת-יוצרת אמריקאית ג'וליה מייקלס.
השיר יצא ב-6 באוקטובר 2017 ומופיע באלבום האולפן השישי של הלהקה, Red Pill Blues.
נכון ליולי 2021, השיר הושמע למעלה מ-74 מיליון פעמים בספוטיפיי.
ב-6 באוקטובר 2017, גרסת האודיו של השיר יצאה בערוץ היוטיוב הרשמי של הלהקה.
נכון לאפריל 2024, לגרסת האודיו יש למעלה מ-4.9 מיליון צפיות.
ב-23 באוקטובר 2017, קליפ המילים של השיר פורסם בערוץ היוטיוב הרשמי של הלהקה.
נכון לאפריל 2024, לקליפ המילים יש למעלה מ-12 מיליון צפיות ביוטיוב.
Here's to the Ladies (בעברית: לחיי הנשים) הוא אלבום האולפן ה-45 של זמר הג'אז האמריקאי טוני בנט.
את האלבום הוציאה לאור ב-24 באוקטובר 1995 חברת התקליטים קולומביה רקורדס.
באלבום זה ביצע בנט שירים שנכתבו או הוקלטו על ידי נשים.
בשנת 1997 זכה Here's to the Ladies בפרס גראמי לאלבום הפופ הווקאלי העממי הטוב ביותר.
"Her" (בעברית: "שֶׁלָה") הוא סינגל שהוקלט על ידי הראפרית האמריקאית מייגן די סטליון.
הוא יצא לאור ב-15 באוגוסט 2022, בהוצאת חברות התקליטים 300 אנטרטיינמנט ו-1501 סרטיפייד, כסינגל הרביעי מתוך אלבום האולפן השני שלה, Traumazine (2022).
השיר הגיע למקום ה-19 במצעד שירי ה-R&B/היפ-הופ.
השיר נכתב על ידי מייגן פיט, אלכס פטיט, קיווה רוקמה, מאליבו בייבי וגם ווהן אוליבר והופק על ידי קאש-מאני-AP, יאנג-קיו, בייבי וגם ווהן אוליבר.
"Her" הוא שיר היפ האוס שמוצא את מייגן די סטליון מתפארת בכישורי הראפ שלה כאישה, וכן מבטל את השונאים שלה ואת הביקורת השלילית כלפיה.
הווידאו קליפ הרשמי של השיר פורסם ב-15 באוגוסט 2022 והועלה לערוץ היוטיוב הרשמי של מייגן די סטליון.
נכון לאוקטובר 2022 עומד מונה הצפיות של הקליפ על למעלה מ-7.3 מיליון צפיות.
אזורתאריך יציאהפורמטחברת תקליטיםמקורכלל העולם15 באוגוסט 2022הזרמת מוזיקה • הורדה דיגיטלית300 • 1051
Her Loss בעברית:(הפסד שלה) הוא אלבום אולפן משותף של הראפרים דרייק ו-21 סבאג'.
האלבום יצא לאור ב-4 בנובמבר 2022, על ידי חברות התקליטים OVO סאונד, סלאוטר גאנג ואפיק רקורדס.
ביוני 2022 הוציא דרייק את אלבומו השביעי, Honestly, Nevermind.
האלבום אופיין בסוגת הדאנס והוא כולל בתוכו שיר ראפ אחד, "Jimmy Cooks" בהשתתפות 21 סבאג', שהגיע למקום הראשון בבילבורד הוט 100. לפני כן, השניים שיתפו פעולה בשלושה שירים: "Sneakin'" של דרייק (2016), "Mr.
שירים אלו זכו גם הם להצלחה מסחרית רבה, כשהשניים האחרונים נכנסו לעשירייה הפותחת בבילבורד הוט 100.
ב-20 באוקטובר 2022, 21 סבאג' אירח בהפתעה את דרייק בהופעתו במורהאוס קולג' שבאטלנטה.
בהופעה דרייק ציין: "אגב, לא הוזמנתי להופעה.
אף אחד ממורהאוס לא ביקש ממני להופיע.
אח שלי הביא אותי לכאן, אז תעשו רעש ל-21 סבאג'".
ביום ההופעה, פרסם המפיק DDot Omen ציוץ בו טען כי "טייפ של דרייק ו-21 סבאג' יהיה משוגע".
בעקבות הציוץ, 21 סבאג' הכחיש בתגובה לפוסט בעמוד האינסטגרם "Rap" את קיומו של אלבום כזה.
עם זאת, ב-22 באוקטובר, פורסם הווידאו קליפ של השיר "Jimmy Cooks", בו הכריזו דרייק וסבאג' על שם האלבום ועל תאריך צאתו.
ב-26 באוקטובר, יומיים לפני תאריך צאתו המקורי, הודיע דרייק כי האלבום נדחה בשבוע עקב מחלתו של טכנאי המיקס של האלבום 40 במחלת הקורונה.
ב-1 בנובמבר, דרייק ו-21 סבאג' החלו בקידום מזויף לאלבום, הכולל זיוף של כלים נפוצים לקידום אלבומים בתעשיית המוזיקה, בהם שער במגזין ווג וראיון של דרייק בו טען כי צופה בפורנו על בסיס יומי ו"יוצא עם לפחות 4–5 בחורות בו זמנית".
ב-2 בנובמבר נחשפה עטיפת האלבום ברשתות החברתיות של שני האמנים, בה נראית הדוגמנית קי יאסוקה.
רשימת הרצועות נחשפה ב-3 בנובמבר.
בעטיפת האלבום מופיעה הרקדנית, מעצבת הציפורניים ומעצבת ה-3D מיוסטון קי יאסוקה.
ברשתות החברתיות היא ידועה בכינוי סוקי בייבי, והיא ממוצא יפני, צ'רוקי ואפרו-אמריקאי וגדלה ביפן ובאמריקה.
התצלום צולם על ידי פריס איידן, גם הוא מיוסטון.
התמונה צולמה שלוש שנים לפני צאת האלבום.
הראפר ואחד ממפיקי האלבום ליל יאכטי מצא את התמונה באינטרנט והציע כי היא תהווה כעטיפת האלבום.
השורה "This bitch lie 'bout getting shots, but she still a stallion" מתוך השיר "Circo Loco", המאזכרת את תקרית הירי של הראפרים טורי ליינז ומייגן די סטליון עוררה מחלוקת ברשתות החברתיות.
הראפרית עצמה הגיבה אף היא לשורה בטוויטר, באומרה: "הפסיקו להשתמש בתקרית הירי שלי!
ממתי לעזאזל זה מגניב להתבדח על נשים שיורים בהן?!".
ליל יאכטי הגיב לסטליון וטען כי השורה אינה מכוונת ישירות כלפיה.
ב-"Middle of the Ocean" דרייק הפנה מספר שורות כלפי הטניסאית סרינה ויליאמס ובעלה, היזם אלכסיס אוחניאן.
אוחניאן התייחס לשורות בשרשור בטוויטר, וכתב: "הסיבה שאני נשאר מנצח היא כי אני חסר רחמים לגבי היותי הטוב ביותר בכל מה שאני עושה - כולל להיות המעריץ הטוב ביותר של אשתי ובתי".
ארבעה ימים לאחר צאת האלבום, צמד הראפרים נתבע על ידי המגזין ווג על שימוש בשער מזויף לקידום האלבום ללא אישור.
ביום צאתו של האלבום, במצעד של פלטפורמת הסטרימינג אפל מיוזיק, כל 16 השירים מתוך האלבום מילאו את 16 המקומות הראשונים.
במצעד העולמי של ספוטיפיי, הגיעו 10 שירים מתוך האלבום לעשירייה הפותחת.
האלבום צבר כ-97 מיליון השמעות בפלטפורמה ביום הראשון לצאתו, ובכך הפך לאלבום השמיני עם הבכורה הגדולה ביותר בפלטפורמה, וכן אלבום שיתוף הפעולה בין שני אמנים עם הבכורה הגדולה ביותר בכל הזמנים.
בארצות הברית, הגיע האלבום היישר אל המקום הראשון במצעד הבילבורד 200, עם 404,000 יחידות שקולות לאלבום, כולל 12,000 מכירות אלבום טהורות.
רצועותיו צברו סך מצטבר של 513.56 מיליון השמעות לפי דרישה, מספר ההשמעות הרביעי הגבוה ביותר לאלבום בשבוע הראשון, אחרי שני אלבומיו של דרייק, Scorpion ו-Certified Lover Boy, ו-Midnights של טיילור סוויפט.
"Here's to Us" (בתרגום חופשי לעברית: "לחיינו") הוא סינגל של להקת הרוק האמריקאית היילסטורם.
השיר הוא הסינגל הרביעי מהאלבום The Strange Case Of...
שיצא באפריל 2012. השיר יצא לאור ב-10 באפריל 2012, כחלק מהאלבום, וכסינגל הרשמי הרביעי מתוך האלבום ב-14 במאי 2013.
לזי הייל, סולנית הלהקה ואחת מכותבות השיר, הסבירה שהשיר נכתב כהמנון עצמי של הלהקה על עצמה:
השיר זכה לגרסת כיסוי בפרק "On My Way" בסדרת הטלוויזיה "Glee" עוד בטרם יצא לראשונה לאור באלבום או כסינגל.
אחד מאנשי אטלנטיק רקורדס שוחח עליו עם הפקת "Glee" שיצרה קשר עם הלהקה.
מאחר שהשיר מכיל את המילים "Tell 'em go fuck themselves" (בתרגום חופשי לעברית: "תגיד להם שילכו להזדיין"), כתבה הייל גרסה נקייה של המילים, והחליפה את המשפט הבעייתי במילים "Tell 'em forget themselves" ("תגיד להם שישכחו מעצמם").
הפרק שהיה ה-14 בעונה השלישית של הסדרה, שודר ב-21 בפברואר 2012, כחודשיים לפני צאת האלבום, ויותר משנה לפני שחרור הסינגל.
Hera Björk (בעברית: הרה ביורק) הוא אלבום האולפן השני של הזמרת האיסלנדית הרה ביורק.
את האלבום הוציאה בשנת 2006 לאור חברת התקליטים פרוסט מיוזיק.
הוא יצא בפורמט תקליטור, ובמרוצת השנים עלה גם לשירותי הסטרימינג, דוגמת ספוטיפיי ואפל מיוזיק.
אורכה של הרצועה הסוגרת של היצירה, "Endir", עומד על שמונה עשרה דקות וארבע עשרה שניות.
זהו השיר הארוך ביותר באלבום.
Helping Hands...Live & Acoustic at the Masonic הוא אלבום ההופעה השמיני של להקת הת'ראש מטאל האמריקאית מטאליקה.
ב-3 בספטמבר 2018 קיימה מטאליקה מופע צדקה במטרת גיוס כספים לארגון ללא מטרות רווח הכל בידיי .
במופע זה ביצעה הלהקה גרסאות אקוסטיות לשיריה וגרסאות כיסוי לשירי דיפ פרפל, נצרת, בוב סגר והסילבר בולט בנד ובלו אויסטר קאלט.
האלבום לווה בווידאו קליפ של השיר "All Within My Hands" שהוקלט במופע.
ג'יימס הטפילד – זמרה, גיטרת קצב
קירק האמט – גיטרה מובילה, קולות רקע
רוברט טרוחיו – גיטרת בס, קולות רקע
דייוויד פיליפס – גיטרת פלדה הוואית
קודי רודס – כלי הקשה
אבי וינקור – מנדולינה, גיטרת קצב, קולות רקע
+מדינהמיקום שיאארצות הברית (מצעד האלבומים העצמאיים)4
Hellscore (עברית: הלסקור) היא מקהלת א-קפלה ישראלית בסגנון הבי מטאל.
המקהלה הוקמה בשנת 2016 על ידי סולנית להקת Scardust נועה גרומן, המשמשת גם כמנצחת וכמנהלת המוזיקלית של הלהקה.
היא כוללת כ-40 זמרים וזמרות, והרפרטואר שלה כולל שירים של להקות מטאל ורוק כבד בהן Iron Maiden, Judas Priest, System of a Down, Slipknot, Linkin Park ועוד.
המקהלה מבצעת את השירים בסגנון א-קפלה, באמצעות קולות אנושיים בלבד, וללא כלי נגינה.
לטענת המקהלה, היא מהווה את מקהלת הא-קפלה בסגנון מטאל הראשונה בעולם, והיא בוודאי בין חלוצות הסגנון.
לדברי גרומן, להקת האנסמבל הגרמנית Van Canto, המחקה קולות גיטרות וכלי נגינה נוספים באמצעות שבעה זמרים ומתופף, היוותה את אחד ממקורות ההשראה למקהלה.
בשנת 2018 הופיעה הלהקה בבמה המרכזית של פסטיבל המוזיקה הווקאלית של Europa Cantat, ארגון המקהלות האירופי בעיר טאלין שבאסטוניה.
בשנת 2019 זכתה הלהקה בפרס 'The Most Innovative Arrangement' ('העיבוד היצירתי ביותר') בתחרות המקהלות 'הפסטיבל הקולי אארהוס' של האקדמיה המלכותית למוזיקה אארהוס ואאלבורג בדנמרק.
ב-2024, בעת ביקורו של סולן להקת דיסטרבד דייוויד דריימן, הקליט יחד עם המקהלה גרסת כיסוי משותפת לשיר Sound Of Silence.
ב-2025 הקליטה עם אפיקה את הסינגל T.I.M.E.
שהוא שיר מטאל בסגנון א-קפלה.
הלהקה מלווה את הופעותיה בישראל של להקת Orphaned Land הישראלית, ולקחה חלק באלבומה Unsung Prophets & Dead Messiahs (2018).
כמו כן לקחה הלהקה חלק בשני אלבומיה של להקתה של גרומן Stardust, בהובלת מנצחת הלהקה גרומן: Sands of Time (2017) ו-Strangers (2020).